רשות ניקוז ונחלים קישון

רשות ניקוז ונחלים קישון היא רשות ניקוז ותאגיד סטטוטורי, אשר אחראית על ניקוז וטיפוח הנחלים בעמק יזרעאל ובגליל התחתון ובראשם הקישון. רשות הניקוז כפופה למשרד החקלאות ופיתוח הכפר. הרשות הוקמה בשנת 1997 כתוצאה מהרפורמה שבוצעה ברשויות הניקוז. המנהל הכללי של רשות הניקוז הוא חיים חמי. שטח רשות ניקוז ונחלים קישון הוא 913,000 דונם שמאכלסים 750 אלף תושבים. משרדי הרשות ממוקמים ביקנעם המושבה.

הפרויקט הגדול ביותר שביצעה הרשות בשנותיה הוא פרויקט שיקום והעמקת קרקעית נחל הקישון, אשר התקבל כהחלטת ממשלה בתאריך יולי 2011. בהחלטה נקבע: "בהתאם להסכמות עם רשות ניקוז קישון, לקבוע שהיא תהיה  הגוף  לביצוע  התכנית  מטעמה  של המנהלה בתיאום  עם  משרד  החקלאות ופיתוח  הכפר  ורשות המים,  באמצעות תקציב נפרד אשר יוקם למטרה  זאת במסגרת רשות הניקוז".
סך הכל תוקצב הפרויקט בסכום של 220 מיליון שקל, אשר התחלקו בין הממשלה, הרשויות המקומיות באזור, שהזרימו קולחים לים דרך הנחל והמפעלים הסמוכים לקטע הנחל ששוקם. 
במסגרת הפרויקט, בחרה רשות ניקוז ונחלים קישון פתרון סביבתי ייחודי שהתבצע לראשונה בישראל: האדמה אשר הוצאה באמצעות מחפרון (דראג'ר) מקרקעית הנחל לא שונעה והושלכה באתר אשפה במקום אחר, אלא עברה תהליך טיפול ביולוגי והונחה בסמוך לנחל כתשתית לפארק שעתיד להיבנות במקום. 

מבין הפרויקטים שקידמה הרשות, ניתן למנות את:
 מניעת שיטפונות באזורים עירוניים
 הקמה והרחבת נחל ציפורי
 שיקום וטיפוח מרחבים באזור הגלבוע
 מרוץ הנחלים.

רשויות מקומיות בשטח הרשות (רשימה חלקית) 
 ערים: יקנעם עלית, נשר, מגדל העמק, נצרת, נוף הגליל וקריית אתא
 מועצות מקומיות: בועיינה-נוג'ידאת, כעביה-טבאש-חג'אג'רה, כפר כנא, עוספיא, קריית טבעון ורמת ישי
 מועצות אזוריות: הגלבוע, הגליל התחתון, עמק יזרעאל ומגידו

קישורים חיצוניים

הערות שוליים 

קישון
מועצה אזורית הגלבוע
מועצה אזורית מגידו
מועצה אזורית עמק יזרעאל
מועצה אזורית הגליל התחתון
נשר (עיר)
נצרת
נוף הגליל
יקנעם עילית
קריית טבעון
קריית אתא
רמת ישי
מגדל העמק